da da nl da da da da da da is da da da da en da de da en da en en it en da da sv da da en da da da da da it fr da da en sv da en de da da da da da da da da da en da da da da da da da sk sk nds en de sv sk sk da da da da da da da da da da da da da da da da da da da zh en fa da da da en fr da ms nb nb nl eu ta ro nl da da da da
Spændende DM Holdfinale i Idrætsgymnastik - GymDanmark
Hvad søger du efter? Søg
Kurser til børn og familie
DM Ugen 2022 – Én by, 29 idrætter og 100 medaljesæt
Trivsel, træning og gode oplevelser med gymnastik og fitness – hele livet
Spændende DM Holdfinale i Idrætsgymnastik
Spændende DM Holdfinale i Idrætsgymnastik
De indledende konkurrencer lagde op til en yderst spændende kamp om mesterskabet på herresiden, idet der kun var knapt 0,5 point mellem de to førende hold fra VIK og Gefion. De seneste år har holdet fra VIK været langt foran, og derfor var de tidligere finaler kun et spørgsmål om sejrens størrelse. På kvindesiden var der lagt op til en meget tæt kamp om bronzemedaljerne, idet der kun var 5/100 mellem AIG og VIK, mens de to hold fra KG66 lå komfortabelt foran.
På herresiden startede dramatikken allerede da Gefion som de første lagde ud i øvelser på gulv. Den danske mester i mangekamp Marcus Frandsen røg desværre udenfor gulvet i sin første serie og skadede sin fod, men gennemførte dog øvelsen. Efter ham fulgte den mangeårige danske mester i øvelser på gulv Christian Riisberg, han kiksede dog desværre sin afsluttende baglæns strakte salto (med trippel skrue) med et fald, og landing udenfor gulvarealet, og dermed troede alle, at VIK havde genvundet mesterskaber. Spændingen blev udløst i den sidste disciplin reck, hvor gymnasterne fra VIK selv sørgede for at spændingen kom tilbage kampen, efter at Gefion havde kørt nogle rigtig flotte øvelser.
Se flotte billeder fra konkurrencerne på Facebook her
Nu var Gefion faktisk danske mestre, men VIK’s to sidste gymnaster den tidligere mangeårige danske mester Helge Vammen og den seneste danske mester i reck Joachim Winther, gennemførte begge deres øvelser godt og sikrede dermed endeligt VIK sejren for 10’ende gang, med blot 0,5 point foran Gefion og en samlet margin på kun 0,967 point.
I kampen om tredje- og fjerdepladsen på kvindesiden vandt VIK de tre redskaber hest, bom og gulv, mens AIG vandt den forskudte barre, som de også vandt i den indledende runde. På bom kørte de to hold under niveauet fra den indledende runde, og med den store forskel, at VIK var bedst i finalen. Samlet betød det, at VIK fik bronze med 1,7 point ned til AIG.
De to hold fra KG66 kørte begge lidt lavere scorer i finalen end i den indledende runde, men bibeholdt forskellen, således at hold1 blev suveræne danske mestre med knapt 12 point ned til hold2 og mere end 18 point foran VIK. Dermed danmarksmestre for 8’ende gang.
KG66, hold1 – 282,600
KG66, hold2 – 270,900
Vejlby IK – 264,150
Vejlby VIK – 449,527
Se alle resultater her
Danmark er Europamestre i TeamGym 2022 17. september 2022
Danmark rydder bordet ved junior EM i TeamGym 16. september 2022
Sådan følger du EM i TeamGym og VM i Rytmisk Sports Gymnastik 13. september 2022
Vær med til at hylde din træner på Trænerens dag 9. september 2022
Fristen for at opstille til GymDanmarks frivillige enheder er ved at udløbe 6. september 2022
Gå på opdagelse i vores uddannelser og kurser
Nyheder om hvad der rører sig i gymnastikkens verden og informationer om kurser, uddannelse og billetsalg til vores events kommer til din indbakke ugenligt.
Når du tilmelder dig, giver du dit samtykke til at GymDanmark må sende ugentlige nyhedsbreve (GymNyt).
Du kan til enhver tid tid afmelde dig igen. Du afmelder ved at klikke afmeld nederst i nyhedsbrevet.
Tilmeld dig GymNYT –
Vi holder dig opdateret ugentligt
+ 45 4326 2601
Reg. & Kontonr.: 4180 3119119022